open-index/open-wikipedia-markdown huggingface dataset:
Air Burkina

**Air Burkina** er det nasjonale flyselskapet i Burkina Faso, med base i Ouagadougou. Det ble etablert i 1967, og har per 2013, 5 fly i sin flåte.

## Historie
Flyselskapet ble etablert 17. mars 1967 under navnet Air Volta. Flyselskapet kjøpte sitt første fly, en Embraer EMB-110 Bandeirante, i 1978. Sitt andre fly, en Fokker F28, ble kjøpt i 1983. 

## Destinasjoner

### Afrika
*Benin
**Cotonou 
*Burkina Faso
**Bobo-Dioulasso 
**Ouagadougou 
*Elfenbenskysten
**Abidjan 
*Gabon 
**Libreville
*Ghana
**Accra 
*Mali
**Bamako 
*Niger
**Niamey 
*Senegal
**Dakar 
*Togo
**Lomé 
*Kamerun
**Douala 

### [[Europe]]
*Paris 
*Marseille

## Flåte
*1 Bombardier CRJ-200ER
*1 McDonnell Douglas MD-83
*2 McDonnell Douglas MD-87
*1 Saab 340

## Eksterne lenker
*
Pepys Library

**Pepys Library** ved Magdalene College i Cambridge er det personlige biblioteket samlet av Samuel Pepys som han donerte til kollegiet ved sin død i 1703.

I det meste av sin levetid var Pepys bibliofil og pleiet med omtanke sin store samling av bøker, manuskripter og trykk. Ved hans død var det over tre tusen bøker, inkludert Pepys dagbok, alt nøye katalogisert og indeksert, en av 1600-tallets viktigste private bibliotek.

Pepys ga nøyaktige instruksjoner i sitt testamente for bevaringen av boksamlingen og da hans nevø og arving, John Jackson døde i 1723, ble biblioteket i sin helhet overført til Magdalene. Donasjonen inkluderte alle de originale bokhyllene og hans utførlige anvisninger at plassering av bøkene: «...nøye vurderes og, hvor det ansees nødvendig, skjønnsomt tilpasses». Ved betingelsene for donasjonen skal ingen av bøkene selges, og ingen ytterligere bøker tilføyes samlingen.

Biblioteket er plassert i andre etasje i Pepysbygningen, de om lag 3&nbsp;000 bøkene er bevart i Pepys egne bokhyller og organisert etter størrelse slik han katalogiserte de.

## Referanser



## Eksterne lenker

* Pepys Library, nettsted (engelsk)
Trænregimentet

**Trænregimentet** er en trenavdeling i den danske Hæren med ansvar for forsyning i kampsoner.

Regimentets opprinnelse kan spores tilbake til 1865, da de første trenkompanier ble etablert under det kongelige artilleri. I 1880 ble det etablert en selvstendig trenavdeling, som fortsatt var underlagt artilleriet.

Regimentet består av fem bataljoner:

* 1. Logistikkbataljon
* 2. Forsyningsbataljon
* 3. Vedlikeholdsbataljon
* 4. Sanitetsbetaljon
* 5. Militærpolitibataljon
Trænregimentet har sitt hovedsete i Aalborg Kaserner.

## Eksterne lenker
*
Nordfold (kommune)

**Nordfold** (NO-1846)  er en tidligere herredskommune i Salten i Nordland fylke som ble opprettet den 1. januar 1906 etter en deling av Nordfold-Kjerringøy. Ved delingen hadde kommunen et areal på 560,8 kvadratkilometer og 1&nbsp;485 innbyggere. Nordfold hadde navn etter fjorden Nordfolda. Administrasjonssenteret lå i Nordfold hvor også Nordfold kirke ligger. I 1964 ble herredet sammenslått med Steigen kommune.

## Utstrekning

Kommunen utgjorde arealet som tilsvarte Nordfold sogn med landområder på nord- og sørsiden av Nordfolda og rundt fjordarmene, grovt sett fra Hjartøya til grensen til Hamarøy. I nord grenset Nordfold til Leiranger og Steigen, i nordøst og øst til Hamarøy, i sørøst til Sørfold og i sørvest og vest til Kjerringøy kommuner. Største avstand fra nord til sør var 25 kilometer og fra øst til vest 71 kilometer.

### Grensebeskrivelse
I nordvest fra Storaustinden langs vannskillet via Nordfoldeidet, Reinkalvtinden og Hatten til Skranstadtinden nord for Litle Balkjosen som var det nordligste punktet i Nordfold. Videre gikk grensen sør/sørøstover langs vannskillet mellom Balkjosen og Straumfjordvatnet, mellom Nordfolda og Storvatnet og mellom Storvatnet og Hopvatnet til punkt mellom Stortinden og Nordkalvtinden, hvorfra grensen fulgte den nåværende kommunegrensa til Hamarøy sørøstover til et punkt nord for Gjerdalen. Grensen fortsetter sørvestover langs vannskillet via Silhop- og Horndalsfjellet
til Blåfjell, inn på den nåværende sørgrensen til Steigen kommune vest til Mulneset. Grensen går rundt Hjartøya og i nordvestlig retning over fjorden til utgangspunktet ved Storaustinden.

## Virksomhet og næring
I 1902 var Nordfold delt inn i 12 skolekretser. Det var landhandlere i Nordfold og på Åbornes. Poståpnerier og rikstelefon i Nordfold og Mørsvikbotn. Rikstelefon også i Segelstein. Langs fjorden var det anløp av lokalbåt i Nordfold, Hopen og Mørsvik. Den første statsfinansierte veien ble bygd mellom Nordfold, over Nordfoldeidet, til Leiranger kommune.

## Sammenslåing
1. januar 1964 opphørte Nordfold å eksistere som egen kommune da Steigen, Nordfold, Leiranger og deler av Kjerringøy ble slått sammen til den nye Steigen kommune. Grunnkretsen Mørsvik nord for Horndalsfjellet i den sørøstlige delen av Nordfold, med gårdene Salhus, Mørsry, Mjånes og Mørsvikbotngårdene, ble samtidig overført til Sørfold kommune. Dette området hadde et areal på 135,55 kvadratkilometer med 268 innbyggere.

## Befolkningsutvikling
Folkemengde oppgitt for Nordfold sogn eller kommune i forskjellige år:

Kilde: Folketellinger fra Statistisk sentralbyrå

## Noter


## Referanser


## Eksterne lenker
* Lovdata: Forskrift om sammenslåing av Nordfjord, Leiranger, Steigen, Nordfold, Sørfold, Kjerringøy, Hamarøy og Tysfjord kommuner, Nordland.
Stormauken

**Stormauken** er et fjell mellom Målselvdalen og Takvatnet i Målselv kommune i Troms. Det har en høyde på  meter over havet og er den høyeste toppen i fjellområdet Mauken.

Fjellområdet brukes som reinbeite, og det har siden 1960-årene regelmessig vært gaupe og jerv i området.

Fjellet var åsted for et tysk flyhavari 7.7.1941, der alle fire ombord omkom.
__NOTOC__
## Se også
* Liste over Norges høyeste fjell
* Liste over skandinaviske fjell med størst primærfaktor

## Fotnoter



## Referanser




## Eksterne lenker
* Kugo, turbeskrivelse med kart og bilder
Nyan Cat

**Nyan Cat** er navnet på en YouTube-video som ble lastet opp i april 2011. Videoen ble en internett-sensasjon. Den består en populær japansk låt med en animert tegnefilm-katt, med kropp av en Pop-Tart, som flyr gjennom rommet og etterlater seg en regnbue bak seg. Videoen ble rangert som nummer fem på listen over de mest sette YouTube-videoene fra 2011. 

### Animert GIF
2. april 2011 ble en GIF-animasjon av katten postet av 25-åringen Christopher Torres i Dallas, Texas, med brukernavnet «prguitarman», på hans nettside LOL-Comics. Torres forklarte i et intervju hvor ideen for animasjonen kom fra: «Jeg ga en donasjon til Røde Kors, og mens jeg tegnet på min livestream-videochat, nevnte to forskjellige personer at jeg burde tegne en ‘Pop Tart’ og en ‘katt’.» Som svar, skapte han et hybridbilde av en Pop-Tart og en katt, som ble skapt noen dager etter den animerte GIF-en. Utformingen av Nyan Cat ble påvirket av Torres sin katt Marty, som døde av felin infeksiøs peritonitt i november 2012.

### Sangen
Den opprinnelige versjonen av sangen «Nyanyanyanyanyanyanya!» ble lastet opp av brukeren «daniwell» til den japanske videosiden Nico Nico Douga 25. juli 2010. Sangen ble sunget av vocaloid-en Hatsune Miku (初音 ミク). Det japanske ordet for lyden katter gjør, *nya* (にゃ), tilsvarer det norske ordet *mjau*. En bruker som heter «Momomomo» (もも もも) lastet opp en remiks av sangen «Nyanyanyanyanyanyanya!», med den gjentagende lyden *nyan* gjennom hele sangen til Nico Nico Douga 30. januar 2011. Den ekstra lyden ble opprettet ved hjelp av synthesizer-programvaren UTAU med stemmen til «Momone Momo» (桃 音 モモ). Stemmen som brukes til å lage Momone Momos stemme var Fujimoto Momoko (藤 本 萌 々 子), en japansk kvinne som bor i Tokyo.

### YouTube-video
YouTube-brukeren «saraj00n» (egentlig navn Sara) kombinerte animasjonen med «Momo Momo»-versjonen av sangen «Nyanyanyanyanyanyanya!», og lastet den opp til YouTube 5. april 2011, tre dager etter at Torres hadde lastet opp sin animasjon, med tittelen «Nyan Cat». Videoen ble raskt en suksess etter å ha blitt omtalt på flere nettsteder, inkludert G4 og CollegeHumor. Christopher Torres sa: «Opprinnelig var navnet Pop-Tart Cat, og jeg vil fortsette å kalle den det, men internett har tatt en beslutning om å gi den navnet Nyan Cat, og jeg er fornøyd med det navnet også».

## Popularitet
Nyan Cat-musikkvideoen nådde niendeplass i Business Insiders topp-10 virale videoer i april 2011, med 7,2 millioner seere totalt. Den opprinnelige YouTube-videoen har fått 198 427 142 visninger per 8. mai 2022. På grunn av sin popularitet, har mange nye remikser og coverversjoner blitt lagd, noen av dem flere timer lange. Det finnes også ringetoner, bakgrunnsbilder og applikasjoner laget for operativsystemer og enheter, inkludert Windows, iPhone, iPad, Symbian, Android, Windows Phone, og HP webOS. «Nyan Cat Adventure», etter 21st Street Games, er et offisielt lisensiert spill, som baserer seg på videoen.

Christopher Torres kritiserte nettstedet nyan.cat, som opprinnelig inneholdt en lignende katt med samme bakgrunnsmusikk. Nettstedet drives nå av Torres, og viser den autentiske versjonen av katten.

## Referanser
Gul superkjempe

En **gul superkjempe** er en superkjempestjerne av spektralklasse F eller G. Disse stjernene har en opprinnelig masse på mellom 10 og 40 solmasser, selv om noen gule superkjemper vil ha mistet over halvparten av den. Stjerner med mindre masse har mindre luminositet og ses som gule kjemper. Stjerner med høyere masse utvider seg ikke forbi blå superkjempe.

## Referanser
Thomas Solberg

**Thomas Krokvik Solberg** (født 25. januar 1970) er en norsk tidligere fotballspiller.

## Karriereoversikt

## Referanser


## Eksterne lenker
* 
* Profil hos Norges Fotballforbund
Mosta-domen

**Mosta-domen** eller **Mosta-rotunden**, offisielt **Helligdomsbasilikaen for Jomfru Marias himmelfart**, er en romersk-katolsk kirke i byen Mosta på Malta.

Kirken er formet som en rotunde i nyklassisk stil av Giorgio Grognet de Vassé. Kirken ble reist over en 30-årsperiode midt på 1800-tallet. Kuppelen er modellert etter Pantheon i Roma, og den er en av verdens største kupler uten støttepillarer.

I 1942 ble kirken truffet under et tysk luftbombardement. En bombe gjennomtrengte kuppelen under en messe, men gikk ikke av. Malteserne oppfattet dette som et mirakel.

## Referanser


## Eksterne lenker
*
Sirkumstellar kappe

**Sirkumstellar kappe** er delen av stjernen som har en tilnærmet rund form og ikke er gravitasjonelt bundet til stjernens kjern. Vanligvis dannes sirkumstellare kapper fra den tette stjernevinden, eller de finnes før dannelsen av stjernen. Sirkumstellare kapper til gamle stjerner (Miravariabler og OH/IR-stjerner) utvikler seg til slutt til protoplanetariske tåker, og sirkumstellare kapper til unge stjerneobjekter utvikler seg til sirkumstellare skiver.

## Referanser


## Eksterne lenker
* The Structure and Evolution of Envelopes and Disks in Young Stellar Systems
Andreas Skjæret

**Andreas Skjæret** (født 13. november 1990) er en norsk politiker (V) fra Hamar i Hedmark.

Han var nestleder i Unge Venstre fra 2011 til 2013, og er leder i Nordens Liberale og Radikale Ungdom. Skjæret var Venstres 9. kandidat til Stortinget fra Hedmark ved valget i 2013, og vara til kommunestyret i Hamar.

I 2012 var han sammen med Åshild Marie Vige ungdomsdelegat til FNs 67. generalforsamling.

Skjæret studerer europeiske emner og juss ved Universitetet i Oslo.

## Referanser
Truls Hallen

**Truls Hallen** er en norsk fotballtrener og fysioterapeut, ansatt i Tromsø IL og Olympiatoppen.

Hallen har siden 2005 vært tilknyttet Tromsø IL som fysioterapeut og fysisk trener. Fra 2013-sesongen er han kun fysisk trener, mens André Sørensen er ny fysioterapeut i klubben.

Siden høsten 2012 har Hallen hatt en 50% stilling hos Olympiatoppen som fagansvarlig for trening i Nord-Norge..

## Referanser
Edelgard Bulmahn

**Edelgard Bulmahn** (født 4. mars 1951 i Petershagen) er en tysk politiker i (SPD). Hun var fra 1998 til 2005 Minister for utdannelse og forskning og fra 2005 til 2009 leder av komiteen for næringsliv og teknologi i Forbundsdagen. I 2009 ble hun medlem av Forbundsdagens utenrikskomite.
## Referanser


## Eksterne lenker
* 
* Biografi på Forbundsdagens internettside
Pornografiavhengighet

**Pornografiavhengighet**, eller **pornoavhengighet**, er overdreven bruk av pornografi slik at det forstyrrer dagliglivet. Det finnes i dag ingen diagnose på pornografiavhengighet hverken i amerikanske DSM- eller i det internasjonale ICD-systemet. Pornografiavhengighet har blitt mer vanlig etter fremveksten at høyhastighetsinternett, og både kvinner og menn rammes, men flest menn. Avhengigheten fører ofte i mer eller mindre grad til erektil dysfunksjon utenfor pornografibruk, selv hos tenåringsgutter og menn i 20-årene, i tillegg til en generell minsket interesse for normalt attraktive kvinner utenfor pornografien samt nedstemthet og generelt lite energi.

Pornografibruken gir brukeren en toleranse, slik at man etterhvert får et behov for å gå over til hardere og mer fetisj-basert pornografi for å tilfredsstilles, ofte pornografi som brukeren egentlig ikke er komfortabel med. For eksempel hender det at menn blir avhengige av porno med homofili, selv om de er heterofile. Tenningsmønstrene til brukeren kan imidlertid stort sett gå tilbake til det normale dersom den avhengige klarer å holde seg unna pornografi.

Når brukeren forsøker å avvenne seg, pleier den første uken å være vanskeligst, men det blir lettere å være uten pornografi etterhvert. Yourbrainonporn foreslår at de fleste menn vil bruke 8-12 uker (ca. 60-80 dager) uten porno, orgasme, masturbasjon eller fantasier (POMF) for å avvenne seg. Noen bruker mindre tid og noen bruker lengre tid. Fysisk kontakt eller sex med en kjæreste kan likevel være bra for avvenningen, ettersom sex med en annen person uten ekstern stimuli har en helt annen effekt på hjernen enn pornografi og kan gi en nærhet brukeren ofte savner. Når brukeren er avvendt vil de gamle tankemønstrene likevel alltid ligge der, og dersom misbrukeren ønsker et normalt liv må den derfor for alltid være bevisst på å ikke gi etter for pornografi igjen. Det er vanlig å mislykkes med å slutte et par ganger (kalt «relapse») før man får det til.

## Se også
*Nevroplastisitet
*Coolidge-effekten
*Refraktærperiode

## Referanser


## Eksterne lenker
* Yourbrainonporn.com - Stort nettsted dedikert til forskning, opplysning og hjelp til å slutte med pornografi.
* Reuniting.info  - Stort internettforum hvor brukerne kan dele erfaringer og få hjelp med å slutte å se på pornografi.
John Collett (1807–1891)

**John Collett** (født 2. september 1807 på Økern i Aker, død 13. april 1891) var en norsk godseier og eier av Buskerud hovedgård.

Han var sønn av høyesterettsdommer Peter Collett til Buskerud og var bl.a. bror til Bernt Anker Collet, som var stamfar til Collettfamiliens danske gren (skrevet Collet). John Collett hadde landbruksfaglig utdannelse og i 1839 utløste han søsknene fra Buskerud hovedgård og drev deretter gården. I årenes løp frasolgte han en rekke underbruk.

Han ble gift 25. mars 1840 med Antoinette Johanne Smith (f. 15. desember 1811, d. 15. oktober 1874), datter av Elias Smith og Karen von Cappelen, som var datter til Caspar von Cappelen. De var foreldre til jernbarneingeniør Cathrinus (Nicolai Arbo) Collett (1841–1921), som har etterkommere i Sverige, brukseier og trelasthandler Albert (Peter Severin) Collett (1842–1896), eier av Buskerud hovedgård og Firma Albert Collett i Namdalen, og Karen (Elise Theodora) Collett (1844–1926), gift med Ole Herman Krag. John Collett og Antoinette Johanne Smith var besteforeldre til bl.a. Axel Collett, Arthur Collett og Emil Collett, og oldeforeldre til Carl O. Collett og Brita Collett Paus.

## Litteratur

* Alf Collett, «Godseier John Collett paa Buskerud», i *Familien Collett og Christianialiv i gamle dage*, J.W. Cappelen, 1915
Roger Ailes

**Roger Eugene Ailes** (født 15. mai 1940 i Warren i Ohio i USA, død 18. mai 2017 i Palm Beach i Florida i USA) var en amerikansk fjernsynsprodusent og politisk rådgiver.

Han grunnla nyhetskanalen Fox News.

## Liv og virke
### Bakgrunn
Roger Ailes var sønn av Donna Marie (født Cunningham) og Robert Eugene Ailes som arbeidet som fabrikkformann for maskinvedlikehold. Han fikk sin høyere utdannelse ved Ohio University i Athens, med avslutning med bachelorgrad i 1962.

### Karriere
Etter studiet virket han først i regionale medieselskaper, blant annet i Cleveland og Philadelphia. I 1967 engasjerte han seg som rådgiver for valgkampteamet for presidentkandidaten Richard Nixon. De påfølgende årene var han fjernsyns- og musicalprodusent og medierådgiver.

Fra 1993 til 1996 var han president for CNBC (*Cable News and Business Channel*, som begynte som del av NBC). Mens han arbeidet for NBC skapte han en kanatferrnsys «prate»,kanal kalt America's Talking, i 1994. Denne kanalen ble senere til MSNBC.

Han var også opp igjennom karrieren medierådgiver for president Richard Nixon, og dessuten for Ronald Reagan og George H.W. Bush, og engasjert i valgkampteamet for Rudy Giulianis første kandidatur som borgermester i New York City. Han er blitt tilskrevet det amerikanerne kaller *«The Orchestra Pit Theory»* («orkestergravteorien») om nyhetsmedienes trang til å få for det mest spektakulære. «Teorien» spiller på en slengbemerkning fra Ailes: 
::*«If you have two guys on a stage and one guy says, 'I have a solution to the Middle East problem,' and the other guy falls in the orchestra pit, who do you think is going to be on the evening news?»*

For Rupert Murdoch utviklet han konseptet for det som skulle bli Fox News. Han var sjefredaktør og administrerende direktør i Fox News fra kanalens oppstart i 1996 til 2016. Som sjef for Fox News bidro han sterkt til å endre det amerikanske mediebildet, og bygget opp selskapet til å bli den største nyhetsfjernsynskanalen i USA målt i seere.

Han gikk av i etterkant av beskyldninger om seksuelle tilnærmelser rettet mot kvinnelige ansatte.

## Bok
* Roger Ailes: *You Are the Message: Secrets of the Master Communicators* (med Jon Kraushar), 1988

## Se også
* The Loudest Voice

## Referanser


## Litteratur
* *Roger Ailes: Off Camera*, by Zeʼev Chafets, Sentinel, New York, 2013. (ISBN 978-1-59523-108-6)
* *The Loudest Voice In The Room: How The Brilliant, Bombastic Roger Ailes Built Fox News&nbsp;— And Divided A Country*, by Gabriel Sherman, Random House, 2014. (ISBN 978-0-8129-9285-4)
* Kerwin Swint: *Dark genius : the influential career of legendary political operative and Fox News founder Roger Ailes*, 2008

## Eksterne lenker
* 
* 
*  David Brock: Roger Ailes is mad as hell, New York, 17. november 1997
*  Tom Junod: Why Does Roger Ailes Hate America?, Esquire, 18. januar 2011
*  David Carr og Tim Arango: A Fox Chief at the Pinnacle of Media and Politics, New York Times, 9. januar 2010
Rasmustinden

**Rasmustinden** er et fjell på grensa mellom Tromsø og Balsfjord kommuner i Troms. Primærfaktoren på  meter er blant de 100 største i Skandinavia.
__NOTOC__
## Se også
* Liste over fjell i Skandinavia

## Fotnoter



## Referanser




## Eksterne lenker
* Kugo, turbeskrivelse med bilder
Nash 600

**Nash 600** var en bil som ble produsert av Nash-Kelvinator fra 1941-1949. Navnet kommer av bilens evne til å gå 600 miles (970 km) på én tank bensin, som rommet 20 US gallon (76 liter). Dette tilsvarer et drivstofforbruk på 30 mpg (miles per gallon) eller 0,78 liter på mila, et relativt lavt forbruk for en bil av denne størrelsen den dag i dag. 600 var den første amerikanske, og også en av de første bilene på verdensbasis som ble masseprodusert med selvbærende karosseri. Dette gjorde bilen ca. 250 kg lettere enn en rammebygd bil i samme størrelse og bidro sammen med den aerodynamiske formen til drivstofføkonomien. Motoren var en sideventilert rekkesekser på 173 kubikktommer eller 2,8 liter som ytet 82 hk v/3800 o/min. En kunne få 3 trinns girkasse med eller uten overdrive. I 1946 kunne man få seter som kunne foldes ned til seng, noe som var kjærkomment for omreisende handelsmenn.
## Referanser
Lewenhaupt

**Lewenhaupt** er en grevelig svensk adelsslekt, den *grevelige ætten nr. 2* på Riddarhuset og den eldste av de grevelige slektene etter at slekten Brahe døde ut i mannslinjen. Slekten er en gren av den uradelige slekten Leijonhufvud. Greve Axel Stensson Leijonhufvuds barn, som hadde en tysk mor og store eiendommer i Pfalz og Alsace, kalte seg *Levenkopff*, *Loewenkopf* og *von Löwenhaupt*, som i Sverige ble uttalt Lewenhaupt. Slekten har en rekke medlemmer som har vært kjente generaler på 16- og 1700-tallet.

## Medlemmer
*Axel Johansson Lewenhaupt (1626-1668)
*Gustaf Adolf Lewenhaupt (1619-1656)
*Carl Mauritz Lewenhaupt (1620-1666)
*Ludvig Wierich Lewenhaupt (1622-1668)
*Axel Lewenhaupt (överste) (1626-1668)
*Gustaf Fredrik Lewenhaupt (död 1723)
*Sidonia Juliana Lewenaupt (1659-1737)
*Adam Ludwig Lewenhaupt (1659-1719)
*Charles Emil Lewenhaupt (1691-1743)
*Charles Emil Lewenhaupt d. y. (1721-1796)
*Claes Axel Lewenhaupt, første fideikommissbesitter til Claestorp, Södermanland, og kjent opposisjonsmann på riksdagen 1789. (1757-1808)
*Claes Adam Lewenhaupt (1760-1821)
*Claes Casimir Lewenhaupt (1784-1848)
*Gustaf Lewenhaupt (1791-1873)
*Casimir Lewenhaupt (1827-1905)
*Carl Lewenhaupt (1835-1906)
*Gustaf Erik Lewenhaupt (1849-1928)
*Adam Ludvig Carl Lewenhaupt (1861-1944)
*Gustaf C:son Lewenhaupt (1870-1945)
*Carl Gustaf Sixtensson Lewenhaupt (1879-1962)
*Carl Gustaf Lewenhaupt (1884-1935)
*Erik G:son Lewenhaupt (1903-1954)
*Axel Lewenhaupt (1917-)
*Carl Adam «Noppe» Lewenhaupt (1947-)
*Johan Lewenhaupt (1961-)

## Litteratur
*Lewenhaupt i *[[Nordisk familjebok]]* (2. oppl., 1912)
Ove Høegh

**Ove Guldberg Høegh** (født 23. april 1814 i Grue, død 7. februar 1863 i Kristiania) var en norsk lege og politiker. Som medisiner var han spesialist på spedalskhet.

## Familie
Han var sønn av fogd i Solør og Odalen Dines Guldberg Høegh, som omkom i brannen i Grue kirke i 1822, og hustru Pauline Lovise Juell. Hans bror Ole Peter Riis Høegh var en av Norges første sivilt utdannede arkitekter, og hans søster Hervora Høegh fikk en etterslekt som har gjort seg gjeldende innen rederinæringen, som farmor til Leif Høegh og Carl Høegh.

Mens han arbeidet som lege i Lødingen, giftet Ove Høegh seg med sogneprestens datter, Anne Sofie Schjelderup. Hun døde i 1848. Det året giftet Høegh seg på nytt med Ingeborg Anna Dons, datter av handelsmann og stortingsmann Nicolai Normann Dons i Hamnvik. I perioden 1854–1856 satt både han og svigerfaren på Stortinget. Han hadde barn fra begge ekteskap. Ove og Ingeborg Annas datter Nanna ble gift med godseier Albert Collett til Buskerud.

## Medisiner
Høegh tok artium i 1833 og medisinsk embedseksamen i 1840. Han var fiskerilege i Lofoten og Vesterålen vintrene 1836 og 1837, og ble konstituert som distriktslege i Salten en tid i 1838. Høegh var privatlege i Lødingen 1841–1843, lege ved kobberverket i Alta 1843–1845 og distriktslege på Senja 1845–1854. Ved siden av legegjerningen var han ordfører i Trondenes formannskapsdistrikt 1848–1853 og stortingsmann for Finmarkens amt 1851–1856.

I sitt arbeid i Nord-Norge fattet han tidlig interesse for spedalskhet (lepra). I 1854 ble han landets første overlege for spedalske, og hadde sitt virke ved Reitgjerdet pleiestiftelse for spedalske i Trondhjem. Høegh var den første i landet som kunne påvise gjennom epidemiologiske observasjoner at spedalskhet var smittsomt. I 1856 ble det første pasientregisteret for spedalskhet opprettet, etter initiativ fra Høegh. Dette var det første nasjonale pasientregisteret i Norge.

## Politiker
Høegh var varaordfører i Trondhjem i 1860 og 1861, og ordfører i 1862. Han var også stortingsmann for kjøpstedene Trondhjem og Levanger 1862–1864. Han satt i Stortingets budsjettkomité og Stortingets gasjekomité. 

## Død av tyfus
Høegh døde av tyfus på Rikshospitalet under oppholdet på Stortinget i februar 1863.

## Referanser


## Eksterne lenker
* 
*  Ove Høegh i Lokalhistoriewiki
Berby

**Berby** er en herregård i Halden kommune i Østfold. Den ligger i Berby landskapsvernområde ved Enningdalselva, sydlig for Iddefjorden, og har ca. 1000 daa innmark og 30 000 daa skog.

## Historikk

## Referanser


## Litteratur
* Berby i *Store norske leksikon*

## Eksterne lenker
* 
*Gamle postkort fra Berby
John Collett

**John Collett** er navnet til flere personer:

* John Collett (1758–1810)
* John Collett (1807–1891)
Wiel

**Wiel** er en norsk slekt som stammer fra Sjælland i Danmark. Slekten stammer fra toller og rådmann i Stege Jens Madsen Wiel (død 1652), som var gift med Anne Nielsdatter (død 1673). Den kom til Norge i 1670 med deres sønn, trelasthandler Mads Jensen Wiel (d. 1716), som fikk borgerskap på Strømsø i 1684. Han var far til trelasthandler Mads Madsen Wiel, som var far til trelasthandler og eier av Store Bjørnstad i Halden Peder Wiel (1736–82), til trelasthandler og eier av Store Bjørnstad Claus Wiel (1743–1811) og kanselliråd og eier av Berby Truels Wiel (1744–1807). Truels Wiel var far til eier av Berby og Ør, kommerseråd Johannes Arbo Wiel (1782–1836) og godseier Mads Wiel (1791–1835). Johannes Wiels sønn var godseier Truels Wiel, som solgte Berby i 1845. Mads Wiels sønner var konsul Truels Wiel (1818–88) og trelasthandler og godseier Andreas Melchior Glückstad Wiel (1826–1900). Datteren Elisabeth Sophie Wiel (1816–1899) var gift med konsul, ordfører og stortingsmann Fritz Lorck i Trondheim. Andreas Wiel var far til skipsreder og godseier Mads Wiel (1861–1929), eier av Gåsviken i Setskog.

Stammoren Anne Nielsdatter var i sitt andre ekteskap gift med Giort Rasmussen Træskomager (død 1655), og var dermed også stammor til slekten Treschow.

Constance Wiel (f. 1866) var gift med William Nygaard og mor til forleggeren Mads Wiel Nygaard.

## Litteratur
* Haagen Krog Steffens: Slægten Wiel paa Strømsø og Fredrikshald. Kristiania 1903.
* *Norske Slægter*, 1912, s. 257–258
* S. H. Finne-Grønn: *Familierne [[Treschow]] og Wiel: deres indbyrdes forbindelse og de første generationer* (1925)
* Hans Cappelen: *Norske slektsvåpen*, Oslo 1969 (2. opplag 1976), side 228
Peter Collett (1766–1836)

**Peter Collett** (født 8. august 1766 i Modum, død 27. juli 1836 på Buskerud hovedgård) var en norsk høyesterettsassessor (høyesterettsdommer), godseier og verkseier, som var konstituert høyesterettsjustitiarius et års tid.

## Biografi
Han var sønn av godseier Peter Collett (1740–86) og Maren Kirstine Holmboe (1745–68). Han ble gift i 1794 med Eilertine Severine Bendeke (1777–1857), datter av sogneprest Peter Bendeke (1712–99) og Wilhelmine Elisabeth Sophie von Lowzow (1746–1815).

Han vokste opp på farens gård, Buskerud hovedgård, og fikk privatundervisning, bl.a. av den senere eidsvollsmannen Jonas Rein. Han studerte jus i København og ble cand.jur. i 1788. Han ble i 1814 utnevnt til assessor (dommer) i Norges Høyesterett og var konstituert høyesterettsjustitiarius 1827–28.

Han eide Økern gård i Aker fra 1794 til 1814, og overtok Buskerud hovedgård i 1800 fra stemoren Johanna Henricha f. Ancher. Samtidig med at han virket som dommer drev han en omfattende forretningsdrift, en kombinasjon av embede og forretningsliv som ikke var uvanlig i gamle dager. Han kjøpte Hassel Jernværk i 1809, som var en god inntektskilde frem til krisen fra slutten av 1820-årene; enken overførte dette forgjeldede verket til eierne av Blaafarveværket (Benjamin Wegner og baron W.C. Benecke) etter hans død mot at de overtok gjelden. Han førte også en rekke private rettssaker om små og store ting, samtidig som han selv var høyesterettsdommer.

Han hadde en omfattende boksamling, som for størstedelen ble testamentert til Universitetsbiblioteket. Han var opptatt av folkeopplysning, og var medstifter av Selskabet for Norges Vel i 1809. Han anla bl.a. parkanlegg i romantisk stil på Buskerud.

Han var bl.a. far til John Collett og Bernt Anker Collet.

Han deltok som delegat for Buskerud ved kroningen av Karl Johan i 1818 og mottok i den forbindelse Nordstjerneordenen.

## Referanser


## Litteratur
* Norsk biografisk leksikon
PlayStation 4

**PlayStation 4** (forkortet **PS4**) er en spillkonsoll produsert av Sony Computer Entertainment. PlayStation 4 ble annonsert som etterfølgeren av Playstation 3 på en pressekonferanse 20. februar 2013, og ble lansert 15. november 2013 i Nord-Amerika og 29. november 2013 i Europa og Australia.

Etterfølgeren, PlayStation 5, ble utgitt i november 2020.

## Historie
Ifølge hovedarkitekten bak konsollen, Mark Cerny, begynte utviklingen av oppfølgeren til PlayStation 3 allerede i 2008. Under to år tidligere, hadde PlayStation 3 blitt lansert etter flere måneders utsettelse på grunn av produksjonsproblemer. Utsettelsen gjorde at Sonys konsoll ble utgitt nesten et år etter Microsofts Xbox 360, som allerede nærmet seg 10 millioner solgte konsoller innen PS3 ble lansert. Administrerende direktør i PlayStation Europa, Jim Ryan, sa at Sony ønsket å unngå samme tabbe med PS3s oppfølger.

I 2012 begynte Sony å sende utviklerversjoner av konsollen til spillutviklere, som bestod av modifiserte PC-er som kjørte brikkesett utviklet av AMD. Disse utviklerversjonene gikk under navnet *Orbis*. I begynnelsen av 2013 annonserte Sony at en pressekonferanse under navnet PlayStation Meeting 2013 ville holdes i New York City den 20. februar 2013, og skulle omhandle «PlayStations fremtid». Under pressekonferansen annonsert Sony offisielt PlayStation 4.. De avslørte detaljer om konsollens maskinvare og flere av de nye funksjonene som ville bli introdusert med konsollen. Sony viste også videoer av spill som var i utvikling, samt noen tekniske demonstrasjoner. Sony kom med flere detaljer om konsollen og viste fram selve enheten fysisk i juni 2013 ved Electronic Entertainment Expo.

Konsollen ble utgitt 15. november 2013 i USA og Canada, etterfulgt av utgivelser i resten av Amerika, Europa og Australia 

## Egenskaper
### Fjernspilling
PlayStation Vita kan brukes som en alternativ skjerm og konsoll til PlayStation 4 så man kan fortsette å spille uten å bruke PlayStation 4.

## Versjoner
### PlayStation 4 Slim

PlayStation 4 Slim er en mindre versjon av den opprinnelige PlayStation 4, og kom ut 15. september 2016. Slim-varianten erstattet den opprinnelige versjonen idet den kom ut. Denne versjonen introduserte også støtte for for USB 3.1, Bluetooth 4.0 og 5 GHz Wi-fi.

### PlayStation 4 Pro

En kraftigere versjon av konsollen kalt PlayStation 4 Pro kom ut 10. november 2016. Den har støtte for opptil 4K oppløsning og bedre ytelse for PSVR. Den har også noen av det som allerede var forbedret fra PlayStation 4 Slim, som støtte for USB 3.1, Bluetooth 4.0 og 5 GHz Wi-fi.

## Referanser


## Eksterne lenker
*
Posturologi

**Posturologi** er en alternativ behandlingsform som fokuserer på pasientens kroppsholdning ved hjelp av å kombinere forskjellige teoretiske behandlingsformer i praksis, først og fremst øreakupunktur. Faget tar utgangspunkt i at det posturale systemet som styrer hvordan kroppen står i rommet er underbevisst. Posturologen ser spesielt på den loddrette stillingen til skulder- og bekkenpartiet. Det er også vanlig å gjennomføre test av samsyn, test av fordeling av trykk i bitt og fordeling tyngde under foten.  Det er i hovedsak fire ting som bestemmer hvordan hjernen orienterer kroppen i rommet:

# Nerver under foten gir informasjon om hvordan man står på bakken, og for eksempel sko med mye støtte kan lure kroppen til å tro at den står sidelengs i en bakke med den ene foten høyere enn den andre og dermed få kroppen til feilaktig å korrigere holdningen. For å unngå dette kan man bruke såler med mindre støtte eller minimalistsko.
# Øynene gir informasjon om hvordan man står i rommet, og dårlig samsyn kan gjøre at man får et feil inntrykk av rommet og står skjevt. Samsynstrening vil da ofte hjelpe, men i noen tilfeller kan prismebriller være nødvendig.
# Balanseorganet i øret gir informasjon om tyngdekraft og rotasjon av kroppen. Dersom kroppen står skjevt kan man bruke øreakupunktur for å trigge kroppen til å rette seg opp igjen.
# Hud og muskler gir også hjernen informasjon om vinkler i ledd.

Posturologutdannelsen kan tas ved flere franske universitet, og faget er på fremmarsj flere europeiske land som for eksempel i Danmark og Tyskland.

## Referanser
Tyche (hypotetisk planet)

**Tyche** er det foreløpige navnet gitt til en hypotetisk gasskjempe som astronomen  John Matese fra universitet i Louisiana som i 1999 foreslo kunne ligge i Oorts sky i vårt solsystem, etter å ha målt endringer av banen til kometer på vei inn i solsystemet.

Hvis beviser for at denne planeten eksisterer blir framført, vil solsystemet igjen telle ni planeter etter at Pluto ble degradert til dvergplanet i 2006.

## Kilder
*«Kan ha oppdaget ny kjempeplanet i vårt solsystem» *[[Dagbladet]]*, 15. februar 2011
Tyche

**Tyche** (fra gresk Τύχη, «hell») kan referere til:

* Tykhe, gresk gudinne
* 258 Tyche, hovedbelteasteroide
* Tyche (hypotetisk planet)
Neumayerskarvet

**Neumayerskarvet** er et delvis isdekket fjellområde i Dronning Maud Land. Det utgjør den nordøstre delen av Kirwanveggen og består av en rekke usammenhengende klippefjell. Høyeste punkt er Årmålsryggen på 2401 moh.

Området ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher, som navnga det etter den tyske geofysikeren Georg von Neumayer (1826–1909). Fjellet ble ytterligere undersøkt under Maudheimekspedisjonen 1949–52.

## Referanser


## Eksterne lenker
* Neumayersteilwand SS 28-30/8 Bundesamt für Kartographie und Geodäsie. Tysk kart over Neumayerskarvet, datert 1990.
Branco

**Cláudio Ibrahim Vaz Leal** (bedre kjent som **Branco**, født 4. april 1964 i Bagé i Rio Grande do Sul) er en brasiliansk tidligere fotballspiller og fotballtrener.

Branco var en venstre back med en følsom venstrefot og et fryktet frisparksskudd på  på 1980- og 1990-tallet. Branco var med i VM i 1986, VM i 1990 og VM i 1994. I det sistnevnte VM ble han matchvinner i en tett kamp mot , der det sto 2-2 inntil Branco scoret på frispark i det 81. minutt. Senere i turneringen ble han verdensmester.

## Referanser


## Eksterne lenker
*
Aliou Coly

**Aliou Coly** (født 10. desember 1992) er en senegalesisk fotballspiller som fra den 31. desember 2023 er klubbløs.

Han signerte for KBK før 2014-sesongen fra Molde Fotballklubb.  Han har tidligere spilt i det senegalesiske ligasystemet, og fikk sin debut for Senegals U23-landslag 17. mars 2012. Manager Ole Gunnar Solskjær sa til Romsdals Budstikke at Coly har et stort potensial, og er en spiller som kan minne litt om tidligere moldespiller Mame Biram Diouf.

## Karriere
Coly markerte seg med fire scoringer – inkludert et hat-trick på ti minutt – og én målgivende pasning i Molde-debuten, i 5–0-seieren mot  i norgesmesterskapet 17. april 2013. Han scoret også mot Sligo Rovers i kvalifisering til mesterligaen.

## Alder
I oktober 2013 ble Colys alder gjenstand for oppmerksomhet i media etter at han ble benyttet i en 2.-divisjonskamp mot . Etter reglene kunne Molde 2, i kraft av å være B-laget til en eliteserieklubb, kun ha tre spillere over 22 år på banen samtidig. Klubbens hjemmesider oppga før kampen Colys fødselsdato som 14. september 1990. Etter kampen ble dette endret til 10. desember 1992, som ifølge klubben samsvarer med spillerens pass og fotballforbundets opplysninger. UEFAs hjemmesider opererer også med sistnevnte fødselsdato, men ifølge TV 2 hadde også UEFA registrert at Coly var født i 1990.

Aldersspørsmålet ble også nevnt i media vedrørende Colys overgang til Molde. Sogn Avis omtalte ham som 23 år gammel i forbindelse med hans prøvespill i  juli 2012.

## Referanser


## Eksterne lenker
*
Båten blir til mens du ror (album)

***Båten blir til mens du ror*** er et musikkalbum med Drømmere & Drankere, utgitt i 2012. Det ble spilt inn i Kamerina Kulturverksted i Hovin i Telemark og produsert av Knut Nyheim.

## Sporliste
# «Under brua»
# «Båten blir til mens du ror»
# «Bror min»
# «17 des. 2009»
# «Drømmere & Drankere»
# «Ensom ulv»
# «Håper du ikke treffes av lynet»
# «Den usynlige mannen 3»
# «Hvor dum kan en mann bli»
# «Gammel'n, gutten & spøkelset»
# «Hemmelig sted»
# «Den lydløse mannen»
# «Livet på glattisen»
# «Født inni skauen»

## Eksterne lenker
*
«Peter Pomegranate»

**«Peter Pomegranate»** var et engelsk krigsskip, av typen karakk, ferdig utrustet for tjeneste i 1510. Navnet var sannsynligvis avledet av St. Peter og etter symbolet for Katarina av Aragón, som var granateple.

Fartøyet hadde opprinnelig en tonnasje på 450, ved ombygging i 1536 ble skipet utvidet og fikk en tonnasje på 600 tonn. Navnet ble også endret og forkortet til kun «Peter», Katarina av Aragón hadde falt i unåde grunnet skilsmissen fra Henrik VIII.

Skipets endelikt er ikke registrert, den siste nedtegnelsen om det var i 1558. «Peter Pomegranate» var samtidig med «Mary Rose» som sank i slaget på Solent i 1545

## Referanser
Gnisten (NKP)

***Gnisten*** var et norsk kvinnetidsskrift som utkom fra mars 1925 til april 1930. Det ble utgitt av Norges Kommunistiske Parti.

Initiativet til bladet ble tatt på partiets første kvinnekonferanse i mai 1924, et halvt år etter partistiftelsen. Etter en del uenighet ble det vedtatt et forslag fra Jeanette Olsen, der man oppfordret kvinneutvalgene til å starte en pengeinnsamling «for oprettelsen av en kvinneavis for partiet».

Første nummer kom året etter. Det var et månedlig tidsskrift. Opplaget nådde etter hvert rundt 3000 eksemplarer. I NKPs bladflora skilte *Gnisten* seg ut, både ved at det var relativt lettlest og ved at det lenge maktet å opprettholde sitt opplag i en tid da partiet møtte motgang.

Fram til 1928 var Jeanette Olsen redaktør. Hun hadde erfaring fra flere redaktøroppgaver i DNA-pressen før partisplittelsen i 1923, og klarte tross bladets stramme økonomi å sikre stabil utgivelse i sin redaktørtid. Hun forlot imidlertid både NKP og redaktørjobben i 1928. Deretter ble bladet redigert av en komite med Dagmar Eilert som ansvarlig. De siste par årene kom bladet mer uregelmessig.

## Referanser
Finn Juhl

**Finn Juhl** (1912–1989) var en dansk møbelarkitekt og arkitekt. Han ble utdannet på Kunstakademiets Arkitektskole fra 1930 til 1934 og virket som lærer ved Designskolen fra 1945 til 1955.

Juhl høstet anerkjennelse både i Danmark og internasjonalt for sitt organiske, skulpturelle formspråk og for samarbeidet med snekkermester Niels Vodder, et prosjekt som resulterte i banebrytende metoder og teknikker for fremstilling av teaktremøbler.

I tillegg til møbler utførte Juhl også brukskunst i glass og tre samt hadde innredningsoppgaver. Flere av møblene er representert på museer, flere er fremdeles i produksjon og selges i bl.a. USA og Japan.

I 1951 designet Juhl interiøret til FNs tilsynsråds sal i FNs hovedkvarter i New York.

Finn Juhls hjem, som han selv tegnet og innredet, ligger på en nabotomt til Ordrupgaard. Hjemmet utgjør en del av den faste utstillingen  på Ordrupgaard. Juhl mottok C.F. Hansen-medaljen for dette huset i 1944.

## Utvalgte utstillinger
* Snedkerlaugets årsudstillinger fra 1937
* Dansk Kunsthåndværks årsudstillinger

## Arkitektur
* Eget hus, nå en del av Ordrupgaard, Kratvænget 15, Ordrup, 1942
* FNs tilsynsråds sal eller Finn Juhl-salen i FN-bygningen i New York. (1951-52, senere bygget om). 
* Enebolig i Nakskov (1952)
* Villabyernes Bio, Vangedevej 12, Vangede (1955, revet)
* Sommerhus, Engelhøj, Vejby (1962)
* Utvidelse av Bing & Grøndahls butikk på Amagertorv i København (1963)

## Utvalgte møbler
* 1940 Pelikanstolen
* 1941 Poetsofaen
* 1945 FJ45 – lenestol
* 1949 Høvdingestolen
* 1957 Japansofaen

## Utmerkelser
* 1944 C.F. Hansen-medaljen 
* 1947 Eckersbergmedaljen for innredningen av Bing & Grøndahls butikk på Amagertorv i København
* 1973 Honorary Royal Designer for Industry, London
* 1984 Dannebrogordenen

## Referanser


## Eksterne lenker
* 
* Finnjuhl
Søndagsskole for håndverkslærlinger

**Søndagsskole for håndverkslærlinger** ble opprettet av borgere og embetsmenn på 1800-tallet. Formålet var å gi et skoletilbud til håndverkslærlingene. Det er altså ikke snakk om den haugianske søndagskole, som bare tar for seg kristendomsundervisning for sognets barn og unge.

## Historie
Søndagsskolen ga gratis undervisning i skriving, regning, tegning og tysk noen timer hver søndag. Søndagen var den eneste dagen lærlingene hadde fri fra arbeidet. Skolen var den eneste skole på denne tiden som ikke ga undervisning i kristendom. Skolene fantes bl.a. i Oslo, Bergen, Trondheim og København.

### Bergen Søndagsskole
Bergens Søndagsskole ble opprettet i 1802, og ble frem til 1832 ledet av skolemannen og organisten Fredrik Godtfred Bohr. Driften var finansiert gjennom gaver og bidrag fra privatpersoner og håndverkslaugene. Frem til 1840 jobbet lærerne uten lønn. Undervisningen var basert på frivillig arbeid og var gratis for elevene. Lærerne ble plukket ut blant de dyktigste elevene i de øverste klassene ved Søndagsskolen, Katedralskolen og Realskolen.
 
Skolen hadde flere tilholdssteder. I starten fikk de låne konsertsalen Altona av Det harmoniske selskap, etter hvert trengte de større lokaler på grunn av stor etterspørsel. Da fikk de låne lokaler i komediehuset av Det dramatiske selskap. Endelig havnet de i Christi Krybbe skole og i friskolen (en fattigskole) sine lokaler.

Arkiv etter Bergens søndagsskole er oppbevart ved Bergen Byarkiv. Arkivet inneholder en protokoll som fungerte som kopibok for innkomne brev (1802-1916) og en sensurprotokoll (1802-1836). Sistnevnte protokoll inneholder opplysninger om elevenes navn, hvem som var elevens mester, samt elevens forkunnskaper, karakterer og andre anmerkninger. I arkivet etter Legatinspeksjonen i Bergen, oppbevart ved Bergen Byarkiv, finnes også opplysninger om denne skolen.

## Litteratur
* Nilsen, Halkild: Kirke- og skoleforhold i Bergen. I biskop Jacob Neumanns tid. Oslo 1948.

## Eksterne lenker
* Søndagsskole - oppslagsverket oVe, artikkel av  Ine Merete Baadsvik, Bergen Byarkiv.

* Bergen Byarkiv
Binh Duong (provins)

**Binh Duong** (vietnamesisk * Bình Dương*) er en provins i det sørøstlige Vietnam. De sørligste delene av provinsen strekker seg inn mot Ho Chi Minh-byen og er en del av storbyregionen.

Provinsen består av bydistriktet Thu Dau Mot (provinshovedstad og en viktig industriby) og seks distrikter: Bến Cát, Dầu Tiếng, Dĩ An, Phú Giáo, Tân Uyên og Thuận An.

Provinsen er et godt landbruksområde, og dette er en viktig del av provinsens økonomiske liv. Binh Duong har også en del industriproduksjon som har mottatt en rekke utenlandske investeringer, blant dem Nike, Adidas, Hennes & Mauritz og McDonald’s.

Nærheten til den tidligere sørvietnamesiske hovedstaden Saigon gjorde at området var strategisk viktig for begge partene under Vietnamkrigen, noe som medførte at området ble utsatt for en rekke krigshandlinger.

## Eksterne lenker
*
Diderik Cappelen (1923–2017)

**Diderik Cappelen** (født 14. mars 1923 i Kristiania, død 23. november 2017 i Ulefoss) var en norsk sivilingeniør og lokalpolitiker for Høyre. Han fikk sin BS (bachelor science) fra MIT (Massachusetts Institute of Technology) i Boston i 1949.

## Virksomhet
I 1952 trådte Diderik Cappelen inn i familiefirmaet, S.D. Cappelen Ulefos Jernværk, som blant annet består av jernstøperi, betydelige skogeiendommer og kraftverk. Han ble daglig leder for firmaet i 1965. Sammen med sin far, godseier *H. S. Diderik Cappelen*, gjennomførte han byggingen av to vannkraftverk i 1962 – 63.

I 1988 begynte hans eldste sønn, siviløkonom *Carl Diderik Cappelen*, i virksomheten og han er nå styreleder. Sammen bygde de et helt nytt støperi i 1996. Produksjonen er femdoblet i løpet av de siste seksti årene. Produksjonen av gategods er en sentral del av støperivirksomheten med eksport til de øvrige nordiske land.

## Verv
Diderik Cappelen var 1968 – 76 medlem (H) av Nome kommunestyre. Han har vært medlem av flere styrer og representantskap i bank, industri og næringsorganisasjoner.

Diderik Cappelen innehar Deltakermedaljen og er æresmedlem av Støperienes Landsforening.

## Familie
Diderik Cappelen tilhører «Holden Ulefoss grenen» av den norske slekten Cappelen. Hans farfars farfar, Diderik von Cappelen (1795–1866) fra Skien, kjøpte Ulefos Jernværk i 1835 og var sønn av eidsvollsmannen Didrich von Cappelen (død 1828), Skien.
 
Diderik Cappelen ble i 1954 gift med *Juliana Louise [[von Platen (slekt)|von Platen]]* (1930-) fra Stockholm og de har tre sønner som alle har barn.

## Litteratur
* Yngvar Hauge: *Ulefos Jernværk 1657-1957*, Oslo 1957
* Dag Ove Skjold: *Ulefos Jernværk 1657-2007*, Ulefoss 2007
* Lambrecht Haugen: *Cappelen-slekten 1627-2008*, Rosendal 2008.

## Referanser




## Eksterne lenker
* Intervju og foto i *[[Teknisk Ukeblad]]*, juni 2011 https://www.tu.no/artikler/diderik-cappelen-88-industriledere-ma-se-framover/247171
* *Cappelen Gruppen*s nettside med virksomhetsområder, eiere og historikk http://cho.no/
Akademisk Arkitektforening

**Akademisk Arkitektforening** er en dansk landsomfattende interesseorganisasjon for
arkitekter med utdanning på universitets eller høgskolenivå. Organisasjonen ble stiftet i 1879.

Akademisk Arkitektforening har hovedkontor i Strandgade 27 A i København. 

## Eksterne lenker
*
Espelandsfossen

**Espelandsfossen** kan vise til:

*Espelandsfossen (Granvin) – en foss i Voss herad i Vestland
*Espelandsfossen (Odda) – en foss i Ullensvang kommune i Vestland
*Espelandsfossen (Bergen) – en foss i Bergen kommune i Hordaland
*Espelandsfossen (Bjerkreim) – en foss i Bjerkreim i Rogaland
Keltiberisk skrift

**Keltiberisk skrift** var et skriftsystem som ble benyttet av keltibererne til å nedtegne keltiberisk, et fastlandskeltisk språk som vi også kjenner fra nedtegnelser på latin. Det ble benyttet fra det 2. århundre f.Kr. til det 1. århundre e.Kr. i den nordlige og sentrale delen av Den iberiske halvøy. Skriftsystemet er kjent fra nesten 200 inskripsjoner langs elven Ebre og nær kildene til elvene Tejo og Douro, de samme stedene som antikkens romerske og greske historikere lokaliserte de keltiberiske folkene. Den lengste er botorittaplatene, funnet i Botoritta i provinsen Zaragoza, hvor mer enn 3000 tegn inneholder en folketelling på nesten 250 personer.

Den keltiberiske skrift ble alltid lest fra venstre mot høyre, og bestod av 26 skrifttegn. Den er en paleospansk skrift, og en direkte videreutvikling av det nordøstiberiske alfabetet som ble benyttet av ibererne langs de nordøstlige delene av Den iberiske halvøy. Med unntak av det greskiberiske alfabet, er alle paleospanske skriftsystemer  etterfølgere av det fønikiske alfabetet.

## Litteratur
* Ferrer i Jané, Joan (2005): «Novetats sobre el sistema dual de diferenciació gràfica de les oclusives sordes i sonores», *Palaeohispanica* 5, pp.&nbsp;957–982.
* Hoz, Javier de (2005): «La lengua y la escritura celtibéricas», *Celtiberos. Tras la estela de Numancia*, pp.&nbsp;417–426.
* Jordán, Carlos (2004): *Celtibérico*, Zaragoza.
* Jordán, Carlos (2005): «¿Sistema dual de escritura en celtibérico?», *Palaeohispanica* 5, pp.&nbsp;1013–1030.
* Rodríguez Ramos, Jesús (1997): «Sobre el origen de la escritura celtibérica», *Kalathos* 16, pp.&nbsp;189–197.
* Untermann, Jürgen (1997): *Monumenta Linguarum Hispanicarum. IV Die tartessischen, keltiberischen und lusitanischen Inschriften*, Wiesbaden.
* Schmoll, Ulrich (1960) : «Die iberischen und keltiberischen Nasalzeichen», *KZ* 76, 280-295.
* Villar, Francisco (1993): «Las silbantes en celtibérico», *Lengua y cultura en la Hispania prerromana*, pp.&nbsp;773–812.
* Villar, Francisco (1995): *Estudios de celtibérico y toponimia prerromana*, Salamanca.
Rudolf Bosselt

**Rudolf Bosselt** (født 29. juni 1871 i Perleberg, død 2. januar 1938 i Berlin) var en tysk billedhogger, og medaljekunstner.

Bosselt gikk i lære til siselør ved et bronsestøperi i Berlin. Fra 1891 studerte han ved kunsthåndverkskolen i Frankfurt am Main. Fra 1897 til 1898 var han ved Académie Julian i Paris.

Bosselt var i 1899 med å grunnlegge kunstnerkolonien på Mathildenhöhe i Darmstadt som en av koloniens sju første medlemmer. De øvrige medlemmer var Joseph Maria Olbrich, Peter Behrens, Patriz Huber, Ludwig Habich, Hans Christiansen og Paul Bürck. Han ble professor ved Kunstgewerbeschule Düsseldorf i 1903. Fra 1911 til 1924 ledet han Kunstgewerbe- und Handwerkerschule Magdeburg og fra 1928 til 1931 kunsthåndverkskolen i Braunschweig. Bosselt ble i 1931 generalsekretær i Reichsverbandes bildender Künstler Deutschlands i Berlin. Han overtok i 1933 ledelsen av *Zeitschrift Kunst und Wissenschaft*.

I sitt kunstneriske virke arbeidet Bosselt med skulpturer til gravminner og fontener, dyrefigurer og portettbyster. Han arbeidet også med medaljer og plaketter, og samarbeidet her med firmaet Carl Poellath.

## Referanser


## Eksterne lenker
*